ຕອນເຊົ້າທີ 3 ຕຸລາ 2018 ນີ້, ວິທະຍາຄານເຕັກນິກການທະ ຫານ ໄດ້ເປັນເຈົ້າພາບຈັດກອງ ປະຊຸມວຽກງານສ່ອງແສງຮອບ ດ້ານ ປະຈຳໄຕມາດ III ແລະ ທິດທາງແຜນການປະຈຳໄຕ ມາດ IV ປີ 2018 ຂອງບັນ ດາກົມກອງ ເຂດ 8, ໂດຍການ ເປັນປະທານຂອງທ່ານ ພົນຕີ ຄຳສີ ວົງຄຳຊາວ ກຳມະການ ຄະນະປະຈຳພັກກະຊວງ, ຫົວ ໜ້າຫ້ອງວ່າການກະຊວງປ້ອງ ກັນປະເທດ, ມີຄະນະພັກ-ຄະນະ ອຳນວຍການ, ຄະນະພັກ-ຄະນະ ບັນຊາຂອງບັນດາກົມກອງ, ອົງການທີ່ຂຶ້ນກັບໜ່ວຍສ່ອງ ແສງທີ 8 ເຂດໃຈກາງນະຄອນ ຫຼວງເຂົ້າຮ່ວມ. ໃນກອງປະຊຸມໄດ້ຮັບຟັງ ການລາຍງານ
ສະພາບການ ເຄື່ອນໄຫວຂອງແຕ່ລະກົມກອງ ໂດຍສະເພາະແມ່ນວຽກງານ ການເມືອງ, ນຳພາແນວຄິດ, ສະ ພາບປາກົດການຫຍໍ້ທໍ້ພາຍ ໃນກົມກອງ ແລະ ສັງຄົມທີ່ເກີດ ຂຶ້ນໃນໄລຍະຜ່ານມາ, ນອກນັ້ນ ຍັງໄດ້ລາຍງານທີ່ຕັ້ງ ແລະ ພາ ລະບົດບາດຂອງກົມກອງຂອງ ຕົນ ຫຼື ໜ້າທີ່ຂອງກົມກອງຕົນ ຮັບຜິດຊອບຕາມການມອບ ໝາຍຂອງກະຊວງປ້ອງກັນປະ ເທດ ພ້ອມກັນນັ້ນ ກໍຍັງໄດ້ລາຍ ງານການກະກຽມເປີດກອງປະ ຊຸມໃຫຍ່ໜ່ວຍພັກບັ້ນຂອງຕົນ, ລາຍງານສະພາບການປ້ອງ ກັນ ເວນຍາມຕາມຂອບເຂດຕົນ ເອງ ຮັບຜິດຊອບ, ການເຄື່ອນໄຫວເຮັດໜ້າທີ່ວຽກງານ ວິຊາສະເພາະຂອງກົມກອງ ຕົນບາງກົມກອງກໍກຳລັງຂຶ້ນ ແຜນດ້ານຕ່າງໆເພື່ອກຽມສະ ເຫຼີມສະຫຼອງວັນສ້າງຕັ້ງກອງ ທັບ ຄົບຮອບ 70 ປີ ທີ່ຈະມາເຖິງ ສະນັ້ນໃນການລາຍງານສະພາບການເຄື່ອນໄຫວໃນດ້ານຕ່າງໆ ຂອງແຕ່ລະກົມກອງອົງການ ເຫັນໄດ້ວ່າມີຄວາມສະຫງົບ ປອດໄພ 100% ຫຼາຍກົມກອງ ກໍໄດ້ຍົກໃຫ້ເຫັນຜົນສຳເລັດ ຂອງກອງປະຊຸມຂັ້ນອົງການ, ຂັ້ນຄະນະພັກ-ຄະນະອຳນວຍ ການ, ຂັ້ນຄະນະພັກ-ຄະນະບັນ ຊາ, ຂັ້ນໜ່ວຍແຕ່ລະຫົວໜ່ວຍ ທີ່ຂຶ້ນກັບກົມກອງຕົນເອງຮັບຜິດ ຊອບບັນຊາອີກດ້ວຍ. ຕອນທ້າຍກອງປະຊຸມ ທ່ານ ປະທານໄດ້ໂອ້ລົມ ໃຫ້ທິດຊີ້ນຳ ຫຼາຍບັນຫາເປັນຕົ້ນແມ່ນວຽກ ງານສຶກສາອົບຮົມການເມືອງ ນຳພາແນວຄິດໃຫ້ພະນັກງານ ຂອງຕົນຮັບຜິດຊອບໃຫ້ມີຄວາມ ອຸ່ນອຽນທຸ່ນທ່ຽງເຊື່ອໝັ້ນຕໍ່ ການຊີ້ນຳບັນຊາຂອງພັກກໍຄື ຂອງກອງທັບຊີ້ນຳໃຫ້ບັນດາສະ ຫາຍ ຈົ່ງນຳພາພະນັກງານຂອງ ຕົນ ພ້ອມກັນສ້າງຜົນງານໃນ ດ້ານຕ່າງໆ ເພື່ອຂໍ່ານັບຮັບຕ້ອນ ວັນສ້າງຕັ້ງກອງທັບ ຄົບຮອບ 70 ປີທີ່ຈະມາເຖິງ.
ໂດຍ: ຄຳຜິວ ພັນວິໄຊ